काठमाडौं । शुक्रबार बिहानै काठमाण्डौको गोपिकृष्ण हल पुगेका कलाकारद्धय दीपाश्री निरौला र प्रियंका कार्कीको आँखामा आँशु टिलपिलियो । दीपा र प्रियंका एकाएक रुन थाले । दीपा र प्रियंका रोएपछि छेउमै रहेका कलाकार तथा निर्माता दीपकराज गिरीको अनुहार पनि केही मलिन भयो ।
आखिर, एक बिहानै हल पुगेर दीपा र प्रियंका किन रोएका होलान् रु यी दुई कलाकार रुनुको कारण हो, ‘छक्का पन्जा’लाई दर्शकले दिएको माया । एक बिहानै काठमाण्डौको गोपिकृष्ण हलमा दर्शकको उच्च चाप भएपछि खुशीको आँशु झादै निर्देशक र नायिका रोएका हुन् । उनीहरुले चलचित्रका लेखक, कलाकार तथा निर्माता दीपकराज गिरीको गालामा चुम्बन पनि गरे ।
आजबाट रिलिजमा आएको दीपाश्रीको डेब्यू निर्देशन रहेको यो चलचित्रले मल्टिप्लेक्समा १२ बजेपछि राम्रो व्यापार गरिरहेको छ भने सिंगल हलमा बिहानी शोबाटै दर्शक तानेको छ । भोली शनिबारको दिन चलचित्रको व्यापार आक्रमक हुने अनुमान गरिएको छ । मल्टिप्लेक्समा आज र भोलीका लागि बुकिङ पनि सुखद छ ।
दर्शकले दिएको मायाले खुशी भएको भन्दै दीपाश्रीले उत्साह व्यक्त गरिन् । उनले दर्शकको मायाका कारण खुशीको आँशु आएको भन्दै सबैलाई धन्यवाद दिएकी छिन् ।
काठमाडौं । सात जना नेपाली युवा सरकारको आँखा छलेर अवैध बाटो हुँदै द्वन्द्वग्रस्त देश अफगानिस्तान हान्निएका छन् । उनीहरु त्रिभुवन अन्तर्राष्ट्रिय विमानस्थलबाट बुधबार बेलुका ८ बजे नयाँ दिल्ली उडेका हुन् । दिल्लीमा कागजपत्र मिलाउन ३ दिन लाग्ने र त्यहाँबाट दुबई हुँदै बहराइन पुगेपछि थप कागजात बनाएर एक हप्तापछि अफगानिस्तान पुग्ने विकास खड्काले बताउनुभयो । दिल्ली जानुअघि उहाँले भन्नुभयो ‘हामीले श्रम स्वीकृति यहाँबाट लिने होइन, कागजपत्र मिलाउँदै बहराईनबाट लिने हो, पहिलो पटक जाँदा पनि यहाँबाट दिल्ली, त्यसपछि दुबई र दुबईबाट अफगानिस्तान पुगेका थियौं ।’
गएको असार ६ गते अफगानिस्तानमा भएको बम विस्फोटमा १४ नेपालीले ज्यान गुमाएपछि लगत्तै असार ९ गतेको मन्त्रीपरिषद बैठकले अफगानिस्तान जान प्रतिबन्ध लगाएको थियो । त्यसपछि २० असारमा श्रम तथा रोजगार मन्त्रालयले मन्त्रिपरिषदको निर्णय विपरीत नहुने गरी पूर्व श्रम स्वीकृति लिएका नेपाली कामदारलाई आफ्नै जिम्मेवारीमा अफगानिस्तान जान पाउने निर्णय गरेको थियो । तर ती ७ जना युवा यसअघि पनि दिल्ली, दुबई हुदै पर्यटक भिसामा अफगानिस्तान गएर ६ महिनाअघि नेपाल फर्किएका थिए ।
उनीहरुसँगै नेपाल फर्किएका पोखराका विजय गुरुङ, कोटेश्वरका अशोक सापकोटा र झापाका अशोक गिरीले भने अफगानिस्तान नजाने मनस्थिति बनाएका छन् । अफगानिस्तानमा नेटो सैनिकसँग मिलेर तालिवानीसँग लड्नुपर्ने विकास खड्काले बताउनुभयो । ‘काल आए घरकै ढोकाबाट लडेर पनि मरिन्छ, काल नआई मरिन्न हेर्नुस्, द्वन्द्वकालमा माओवादीसँग कति भिडन्त गरियो, यसअघि तालिवानीसँग पनि कयौं पटक लडें त्यसैले मलाई मृत्युसँग डर लाग्दैन’ दिल्ली जानुअघि खड्काले भन्नुभयो ।
नेपाली सेनाको हवल्दार पदबाट राजीनामा दिएर अफगानिस्तान गएका खड्का त्यहाँको माइजर भन्ने ठाउँमा २६ महिना बसेर नेपाल फर्किनुभएको थियो । द्वन्द्वग्रस्त देश अफगानिस्तानमा तालिवानले सन् २००१ यता सरकारविरुद्ध आतंक मच्चाउँदै आएको छ । अफगानिस्तान असुरक्षित देश हो भन्ने थाहा हुँदाहुँदै पैसाको लोभमा ज्यानको बाजी थापेर गैरकानूनी बाटो बाट वर्षेनी धेरै नेपाली अफगानिस्तान गैरहेका छन् ।